

**UPRAVNI ODJEL ZA POVJERENE POSLOVE**

**DRŽAVNE UPRAVE**

**KLASA: 112-02/21-01/18**

**URBROJ: 2198/1-07/1-21-6**

**Zadar, 27. kolovoza 2021. godine**

Na temelju članka 17. i 19 stavka 1., Zakona o službenicima i namještenicima u lokalnoj i područnoj (regionalnoj) samoupravi («Narodne novine» broj 86/08, 61/11, 4/18, 112/19 – u daljnjem tekstu: Zakon), pročelnik Upravnog odjela za povjerene poslove državne uprave, objavljuje

**UPUTE I OBAVIJESTI KANDIDATIMA**

**koji podnose prijave na javni natječaj za prijam u službu**

**u Upravni odjel za povjerene poslove državne uprave**

U „Narodnim novinama“ broj 94/2021 od 27. kolovoza 2021. godine objavljen je javni natječaj za prijam u službu u Upravni odjel za povjerene poslove državne uprave, Odsjek za društvene djelatnosti, Pododsjek za rad, zdravstvo, socijalnu skrb, mjesto rada Zadar, na radna mjesta:

1. savjetnik za povjerene poslove, radno mjesto broj 182. iz Pravilnika, 1 izvršitelj, na neodređeno vrijeme, uz obvezan probni rad u trajanju od 3 mjeseca;

2. viši referent za povjerene poslove – vježbenik, radno mjesto broj 183. iz Pravilnika, 1 izvršitelj, na određeno vrijeme od 12 mjeseci;

3. referent za povjerene poslove, radno mjesto broj 184. iz Pravilnika, 1 izvršitelj, na neodređeno vrijeme, uz obvezan probni rad u trajanju od 3 mjeseca.

Od dana objave javnog natječaja u „Narodnim novinama“ počinje teći rok od 10 dana za podnošenje prijava na javni natječaj. Slijedom navedenog, posljednji dan za podnošenje prijava na javni natječaj je 6. rujna 2021. godine. Prijava je podnesena u roku ako je prije isteka roka zaprimljena u pisarnici Zadarske županije, Božidara Petranovića 8, 23000 Zadar, a ako je prijava upućena poštom preporučeno ili predana ovlaštenom pružatelju poštanskih usluga kao preporučena pošiljka, dan predaje pošti, odnosno ovlaštenom pružatelju poštanskih usluga smatra se danom predaje javnopravnom tijelu kojem je upućena.

**I. Opis poslova radnih mjesta, koja se popunjavaju predmetnim javnim natječajem, prema Pravilniku o unutarnjem redu upravnih tijela Zadarske županije („Službeni glasnik Zadarske županije“ broj 1/20, 28/20 – u daljnjem tekstu: Pravilnik):**

**1. savjetnik za povjerene poslove, radno mjesto broj 182. iz Pravilnika:**

- vodi upravni postupak i rješava u složenim stvarima povjerenih poslova državne uprave iz djelatnosti zdravstva i socijalne skrbi, utvrđuje ispunjavanje prostornih uvjeta za obavljanje djelatnosti dadilje;

- donosi rješenja o upisu, o prestanku i brisanju u registar udruga sindikata i udruga poslodavaca;

- vodi evidenciju kolektivnih ugovora i njihovih promjena sa zbirkama isprava;

- ovjerava knjige evidencije o liječničkim receptima izdanim za lijekove što sadrže opojne droge ili psihotropne tvari;

- obavlja i druge poslove koji mu se povjere.

**2. viši referent za povjerene poslove – vježbenik, radno mjesto broj 183. iz Pravilnika:**

- vodi upravni postupak i rješava u upravnim stvarima iz područja zaštite osoba obuhvaćenih Zakonom o zaštiti vojnih i civilnih invalida rata;

- izdaje potvrde o statusu ratnih, mirnodopskih, vojnih i civilnih invalida rata te izdaje potvrde o uzdržavanju i obiteljskom status;

- obavlja i druge poslove koji mu se povjere.

**3. referent za povjerene poslove, radno mjesto broj 184. iz Pravilnika:**

- obavlja registraciju ugovora o radu pomoraca i radnika na pomorskim ribarskim plovilima.;

- vodi registara, zbirku ugovora i abecedni imenik. Obavlja računovodstveno financijske poslove vezano uz isplate novčanih sredstava korisnicima na temelju Zakona o zaštiti vojnih i civilnih invalida rata;

- obavlja poslove izdavanja potvrda, prijama i upisivanja akata u propisane očevidnike iz djelokruga Pododsjeka, vodi propisane očevidnike i evidencije, obavlja poslove otpreme akata;

- obavlja i druge poslove koji mu se povjere.

**II. Podaci o plaći:**

Temeljem članka 8. Zakona o plaćama službenika i namještenika u lokalnoj i područnoj (regionalnoj) samoupravi („Narodne novine“ broj 28/10), plaću službenika, odnosno namještenika u upravnim odjelima i službama jedinica lokalne i područne (regionalne) samouprave čini umnožak koeficijenta složenosti poslova radnog mjesta na koje je službenik odnosno namještenik raspoređen i osnovice za obračun plaće, uvećan za 0,5 za svaku navršenu godinu radnog staža.

1. Koeficijent složenosti poslova radnog mjesta savjetnik za povjerene poslove je 2,05, utvrđen temeljem točke III. Odluke o koeficijentima za obračun plaća službenika i namještenika Zadarske županije utvrđenog pod rednim brojem 9., za radna mjesta 5. klasifikacijskog ranga („Službeni glasnik Zadarske županije“ broj 25/19).

2. Koeficijent složenosti poslova radnog mjesta viši referent za povjerene poslove je 1,70, utvrđen temeljem točke III. Odluke o koeficijentima za obračun plaća službenika i namještenika Zadarske županije utvrđenog pod rednim brojem 15., za radna mjesta 9. klasifikacijskog ranga („Službeni glasnik Zadarske županije“ broj 25/19).

U skladu s člankom 12. Zakona o plaćama u lokalnoj i područnoj (regionalnoj) samoupravi („Narodne novine“ broj 28/10) za vrijeme trajanja vježbeničkog staža vježbenik ima pravo na 85% plaće poslova radnog mjesta najniže složenosti njegove stručne spreme.

3. Koeficijent složenosti poslova radnog mjesta referent za povjerene posloveje 1,46, utvrđen temeljem točke III. Odluke o koeficijentima za obračun plaća službenika i namještenika Zadarske županije utvrđenog pod rednim brojem 23., za radna mjesta 11. klasifikacijskog ranga („Službeni glasnik Zadarske županije“ broj 25/19).

Osnovica za izračun plaće utvrđena je Odlukom o visini osnovice za obračun plaća službenika i namještenika Zadarske županije („Službeni glasnik Zadarske županije“ broj 4/19, 9/20, 20/20).

**III. Način obavljanja prethodne provjere znanja i sposobnosti kandidata:**

Prethodna provjera znanja i sposobnosti kandidata temelji se na članku 22. Zakona, a provodi je tročlano Povjerenstvo za provedbu javnog natječaja imenovano od strane pročelnika Upravnog odjela za povjerene poslove državne uprave.

Pravo pristupa na prethodnu provjeru znanja i sposobnosti imat će kandidati koji dostave pravovremene i potpune prijave te koji udovoljavaju propisanim i objavljenim uvjetima javnog natječaja, a poziv na prethodnu provjeru znanja i sposobnosti biti će objavljen na mrežnoj stranici Zadarske županije [www.zadarska-zupanija.hr](http://www.zadarska-zupanija.hr) ,te na oglasnoj ploči Doma Županije, Božidara Petranovića 8, Zadar, najmanje pet dana prije održavanja provjere.

Podnositelji nepravodobnih i nepotpunih prijava kao i podnositelji koji ne udovoljavaju propisanim i objavljenim uvjetima javnog natječaja neće se smatrati kandidatima prijavljenim na javni natječaj, te će im biti upućena odgovarajuća pisana obavijest.

**1. Pravni izvori za pripremanje kandidata za prethodnu provjeru znanja za savjetnik za povjerene poslove, radno mjesto broj 182. iz Pravilnika u Upravnom odjelu za povjerene poslove državne uprave, su sljedeći:**

- Zakon o obveznom zdravstvenom osiguranju („Narodne novine“ broj 80/2013,137/2013 i 98/2019);

- Pravilnik o mjerilima i postupku za utvrđivanje nesposobnosti za samostalan život i rad i nedostatak sredstava za uzdržavanje za osobe s prebivalištem u RH kojima se zdravstvena zaštita ne osigurava po drugoj osnovi („Narodne novine“ broj 39/2002);

- Pravilnik o postupku dostave i načinu vođenja evidencije kolektivnih ugovora („Narodne novine“ broj 32/2015, 13/2020);

- Zakon o humanitarnoj pomoći („Narodne novine“ broj 102/2015, 98/2019);

- Zakon o dadiljama („Narodne novine“ broj 37/2013, 98/2019);

- Statut Zadarske županije („Službeni glasnik Zadarske županije“ broj 15/2009, 7/2010,

 11/2010, 4/2012, 2/2013, 14/2013, 3/2018, 5/2020, 5/2021).

**2. Pravni izvori za pripremanje kandidata za prethodnu provjeru znanja za viši referent za povjerene poslove - vježbenik, radno mjesto broj 183. iz Pravilnika u Upravnom odjelu za povjerene poslove državne uprave, su sljedeći:**

- Zakon o zaštiti vojnih i civilnih invalida rata („Narodne novine“ broj 33/1992, 77/1992, 27/1993,58/1993,2/1994,76/1994, 108/1995, 108/1996, 82/2001, 94/2001, 103/2003, 148/2013, 98/2019);

- Zakon o civilnim stradalnicima iz domovinskog rata („Narodne novine“ broj 84/2021);

- Statut Zadarske županije („Službeni glasnik Zadarske županije“ broj 15/2009, 7/2010,

 11/2010, 4/2012, 2/2013, 14/2013, 3/2018, 5/2020, 5/2021).

**3. Pravni izvori za pripremanje kandidata za prethodnu provjeru znanja za referent za povjerene poslove, radno mjesto broj 184. iz Pravilnika u Upravnom odjelu za povjerene poslove državne uprave, su sljedeći:**

- Zakon o civilnim stradalnicima iz domovinskog rata („Narodne novine“ broj 84/2021);

- Pravilnik o postupku registracije i sadržaju registra ugovora o radu pomoraca i radnika na pomorskim ribarskim plovilima („Narodne novine“ broj 32/2015, 109/2019, 13/2020)

- Statut Zadarske županije („Službeni glasnik Zadarske županije“ broj 15/2009, 7/2010,

 11/2010, 4/2012, 2/2013, 14/2013, 3/2018, 5/2020, 5/2021).

Izvori za pripremu kandidata objavljeni u «Narodnim novinama» dostupni su na mrežnoj stranici <https://narodne-novine.nn.hr/>, izvori objavljeni u „Službenom glasniku Zadarske županije“ dostupni su na linku <https://glasnik.zadarska-zupanija.hr/> .

Prethodna provjera znanja i sposobnosti kandidata, za sva radna mjesta koja se popunjavaju predmetnim javnim natječajem, obuhvaća:

- pisanu provjeru znanja iz područja navedenih u pravnim izvorima za pripremanje kandidata,

- intervju.

Za svaki dio provjere, kandidatima se dodjeljuje broj bodova od 1 do 10, te maksimalan broj bodova koje kandidat može ostvariti na prethodnoj provjeri znanja i sposobnosti je 20 bodova.

Pisana provjera znanja sastoji se od ukupno 20 pitanja. Bodovanje pisanog testiranja vršit će se na način da broj točnih odgovora bude podijeljen sa 2, što zaokruženo na jednu decimalu daje broj bodova postignutih na pisanom testu. Maksimalan broj bodova koji kandidat može ostvariti na pisanom testu je 10 bodova.

Smatra se da je kandidat položio pisani test ako je ostvario najmanje 50% bodova iz svakog dijela provjere znanja i sposobnosti kandidata na provedenom testiranju.

S kandidatom koji na pisanom testiranju ostvari najmanje 50% ukupnog mogućeg broja bodova, Povjerenstvo za provedbu javnog natječaja provest će intervju.

Povjerenstvo kroz intervju s kandidatima utvrđuje interese, profesionalne ciljeve i motivaciju kandidata za rad na radnom mjestu za koje je podnio prijavu.

Intervju se boduje na način da svaki član Povjerenstva boduje kandidata, od 1 do 10, te se zbroj njihovih bodova dijeli s brojem članova Povjerenstva, i dobiveni iznos čini (prosjek) bodovne ocjene.

Maksimalan broj bodova koji kandidat može ostvariti na intervjuu je 10 bodova.

**IV. U nastavku donosimo još nekoliko informacija o javno natječajnom postupku:**

1. Molimo podnositelje u prijavi navesti sve podatke i priložiti svu traženu dokumentaciju naznačenu u javnom natječaju budući da manjak samo jednog dokumenta isključuje podnositelja iz statusa kandidata. Ukoliko utvrdite da je potrebno dopuniti prijavu koju ste već podnijeli, to je moguće učiniti zaključno do posljednjeg dana za podnošenje prijave na javni natječaj.
2. Izvadak iz Zakona o službenicima i namještenicima u lokalnoj i područnoj (regionalnoj) samoupravi („Narodne novine“ 86/08, 61/11, 4/18, 112/19), a koji se odnosi na natječajni postupak, dostupan je na linku <https://zadarska-zupanija.hr/images/izvadak_iz_zakona_2019.pdf>.

Riječni i pojmovni skupovi u ovom dokumentu koji imaju rodno značenje, bez obzira jesu li korišteni u muškom i ženskom rodu, odnose se na jednak način na muški i ženski rod.

Ovaj dokument objavljen je na mrežnoj stranici Zadarske županije [www.zadarska-zupanija.hr](http://www.zadarska-zupanija.hr)

i na oglasnoj ploči Doma Županije dana 27. kolovoza 2021. godine.

 **PROČELNIK**

 **v.r. Stipe Zrilić, mag. iur.**